มีอาการเจ็บและเป็นก้อนแข็งไตที่เต้านม วันแรกก้อนใหญ่มากละเจ็บมากพอวันที่2มาก้อนเริ่มเล็กลงกว่าเดิมและเจ็บเล็กน้อย พอวันที่3 ไม่เจ็บแล้วแต่ก้อนยังแข็งเป็นไตอยู่ที่เดิม ประคบร้อนแล้วไห้ลูกดูดแล้วแต่ก้อนก็ยังแข็งเหมือนเดิมคะ แล้วก้อนแข็งที่เต้านมจะหายมั้ยคะ
สวัสดีค่ะ การคลำได้ก้อนที่เต้านมดังกล่าว อาจเกิดได้จาก1. เป็นถุงน้ำหรือซีสต์ แต่มักจะคลำได้ค่อนข้างนิ่ม ไม่แข็ง กลิ้งไปมาได้เล็กน้อย ปกติจะไม่ทำให้เจ็บ แต่หากมีการอักเสบเกิดขึ้น ก็จะทำให้ก้อนแข็งขึ้นและมีอาการเจ็บและปวดได้2. ก้อนเนื้องอกธรรมดา มีหลายชนิด เช่น ก้อนไขมัน ก้อนเนื้องอก fibroadenoma หรืออาจเป็นก้อนเนื้องอก lactating adenoma ซึ่งเป็นก้อนเนื้องอกที่จะพบในหญิงตั้งครรภ์และหญิงหลังคลอดที่ให้นมลูก แต่มักไม่ไดทำให้เจ็บ3. เกิดจากการอักเสบติดเชื้อของต่อมน้ำนมและท่อน้ำนม เนื่อเยื่ออาจแข็งเลยทำให้คลำได้เหมือนเป็นก้อนได้ และมีอาการเจ็บหรือปวดร่วมด้วย เต้านมอาจบวมและแดง ทั้งนี้การที่ลูกดูดนม อาจทำให้เกิดบาดแผลเล็กๆ ที่หัวนม และเชื้อโรคเข้าไปทำให้เกิดการอักเสบติดเชื้อได้4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ5. มะเร็งเต้านม พบได้น้อยมากในคนอายุน้อย และก้อนมักจะโตเร็ว คลำได้แข็ง ขยับหรือกลิ้งไม่ได้ และมักไม่ได้ทำให้มีอาการเจ็บในช่วงแรกหากได้ประคบด้วยน้ำอุ่นแล้ว ยังคงคลำได้เป็นก้อน แนะนำให้ไปพบแพทย์เพื่อตรวจค่ะ โดยแพทย์จะทำการตรวจคลำเต้านมในเบื้องต้น หากสงสัยเป็นก้อนเนื้อ อาจส่งตรวจเพิ่มเติม คืออัลตราซาวน์เต้านมค่ะ ในเบื้องต้น หากเต้านมไม่มีอาการบวมแดง ไม่เจ็บหรือปวดแล้ว แนะนำให้ลูกตามได้ปกติ แต่ไม่ควรไปกดและนวดคลึงบริเวณที่คลำได้ก้อนค่ะ